  Туспуктэм: Руслан Нуриахметов Майя Бывальцева Россиысь биатлонистъёслэн огазеяськонзылэн исполкомез кунлэн сборняз кандидатъёслэсь паськытатэм лыдметсэс юнматӥз. Отчы Удмуртиысь куинь спортсменъёс шедизы. Со сярысь огазеяськонлэн пресс-службаез ивортӥз. 2023-2024 аръёсы ӵошатскон вакытлы огазеям командаосы ӵектэмын: воргоронъёслэн сборноязы – Александр Корнев но Ильназ Мухамедзянов, нылкышноослэн сборноязы – Ульяна Нигматуллина. Ульяна сборное кандидатъёс пӧлы тренеръёслэн кенешсылэн пумкылъянэзъя шедиз, мукетъёсыз – кылем сезонэ возьматэм ужъемышъёссыя. Тодэ вайытом, кылем толалтэ со ӵошатсконъёсы ӧз пыриськы. Воргоронъёслэн но нылкышноослэн командаосазы паськытатэм лыдметэ 48 спортсменъёс пыртэмын. Соос пӧлысь 32 адями биатлонистъёслэн огазеяськонэнызы радъям сборъёсы мыноз, 16-ез матысь резерве кылёзы.  Егитъёслэн командаязы (валтӥсь составе) кандидатъёс пӧлы Удмуртиысь Егор Соломеннкиов шедиз. Нялтас вераса, воргоронъёслэн команадязы Ижкарысь Евгений Емерхонов но вань, но али со Татарстанлэн командаяз пыре. Тегъёс: Спорт Биатлон Удмуртия  